

**Στην χοροεσπερίδα του Κέδρου Αγίας Μαρίνας ο Μιχάλης Ιωάννου**

Το μέλος του ΔΣ ΚΟΑ Μιχάλης Ιωάννου εκπροσώπησε τον Πρόεδρο του Κυπριακού Οργανισμού Αθλητισμού Ανδρέα Μιχαηλίδη και τον ΚΟΑ στην ετήσια χοροεσπερίδα του προσφυγικού σωματείου Κέδρος Αγίας Μαρίνας (Σκυλλούρας), την Κυριακή 16 Ιουλίου 2023.

Στον χαιρετισμό του ο Μιχάλης Ιωάννου συνεχάρη τον Κέδρο που από τη νέα σεζόν θα αγωνίζεται στα πρωταθλήματα της ΚΟΠ και του ευχήθηκε καλή επιτυχία στη Γ’ κατηγορία. Στάθηκε επίσης στη βοήθεια που προσφέρει ο Οργανισμός στα προσφυγικά σωματεία μέσα από τις ετήσιες χορηγίες. Από την πλευρά του ο Πρόεδρος του Κέδρου Γιαννάκης Λακκοτρύπης σημείωσε την αξία αυτής της βοήθειας για τα προσφυγικά σωματεία σε μία δύσκολη οικονομικά περίοδο.

Την χοροεσπερίδα τίμησαν με την παρουσία τους πολιτειακοί και δικαστικοί αξιωματούχοι, βουλευτές, εκπρόσωποι κομμάτων, κοινοτάρχες και πρόεδροι σωματείων.